section_heading: Stadion(i)
paragraph_text: thumb|right|250px|[[Stade de Gerland|Stadion Gerland na kojem je Olympique Lyonnais igrao od svog osnutka 1950. pa sve do prosinca 2015. godine]] thumb|right|250px|Novi stadion naziva [[Parc Olympique Lyonnais čija je gradnja započela u ljeto 2013., a dovršena krajem 2015. godine. Parc OL danas je službeni Lyonov stadion na kojem je klub prvu službenu utakmicu odigrao 9. siječnja 2016. godine.]] Olympique Lyonnais je igrao na stadionu Stade de Gerland od početka svog postojanja, 1950. godine. Godine 1910. tadašnji gradonačelnik Lyona, Édouard Herriot, došao je na ideju razvitka i gradnje sportskog stadiona s atletskom stazom i velodromom u gradu. Godine 1912. gradnja stadiona službeno je odobrena, a posao njegove konstrukcije i razvoja pala je na Tonyja Garniera. Sama gradnja započela je 1914. godine uz nadu da će završiti iste godine. Nažalost, zbog Prvog svjetskog rata, gradnja je prekinuta, ali je nastavljena i stadion je dovršen 1919. godine, a kompletno funkcionalan postao je 1920. godine. Godine 1926. Stade de Gerland je inaugurirao sam Herriot.